കല്യാണ്സിംഗിന്റെ സംസ്കാരച്ചടങ്ങിനിടെ ദേശീയപതാകയ്ക്ക് മുകളില് ബി.ജെ.പി കൊടി:വിവാദം ന്യൂഡല്ഹി: ഉത്തര്പ്രദേശ് മുന് മുഖ്യമന്ത്രി കല്യാണ്സിംഗിന്റെ അന്തിമ സംസ്കാരചടങ്ങിനിടെ ബി.ജെ.പി ദേശീയപതാകയെ അപമാനിച്ചതായി ആരോപണം. മൃതദേഹത്തില് ദേശീയപതാകയ്ക്ക് മുകളിലായി ബി.ജെ.പി പ്രവര്ത്തകര് ബി.ജെ.പി പതാക പുതപ്പിച്ചതാണ് വിവാദത്തിന് കാരണം. പ്രധാനമന്ത്രിയുടെ സാന്നിദ്ധ്യത്തില് നടന്ന ചടങ്ങിലാണ് സംഭവം. ബി.ജെ.പി പ്രസിഡന്റ് ജെ.പി. നദ്ദ, ഉത്തര്പ്രദേശ് മുഖ്യമന്ത്രി യോഗി ആദിത്യനാഥ് തുടങ്ങിയവര് അന്ത്യാഞ്ജലി അര്പ്പിക്കുമ്ബോള് ദേശീയപതാക ഭാഗികമായി മറഞ്ഞിരുന്നു. ശശി തരൂര് എം.പി ഉള്പ്പടെയുള്ളവര് ഇതിനെതിരെ പ്രതിഷേധവുമായി രംഗത്തെത്തി. മൂന്ന് വര്ണവും അശോക ചക്രവും കാണുന്ന രീതിയില്വേണം ദേശീയപതാക പ്രദര്ശിപ്പിക്കേണ്ടത്. ഇത് ലംഘിക്കുന്നത് മൂന്നു വര്ഷം തടവ് ലഭിക്കാവുന്ന കുറ്റമാണ്.